Grafisk Utdanningsfond

Retningslinjer

for

saksbehandling

og

utbetaling av refusjoner, stipendier

og økonomiske tilskudd

*Retningslinjer gjeldende fra 1. juni 2018 og inntil nye retningslinjer blir vedtatt*

Vedtatt av Grafisk Utdanningsfonds styre

Oslo, 22.05.2018

Innhold

[SEKRETARIATETS FULLMAKT 3](#_Toc515542359)

[KURSREFUSJONER 3](#_Toc515542360)

[Hvem er berettiget kursrefusjon? 3](#_Toc515542361)

[Arbeidsledige - kurs i utdanningsnettverket 3](#_Toc515542362)

[Bedriftsinterne kurs 3](#_Toc515542363)

[For hvilke kurs gis det refusjon? 3](#_Toc515542364)

[Kurs i Norge 3](#_Toc515542365)

[Leverandørkurs 3](#_Toc515542366)

[Kursrefusjoner - arrangert av bransjens eget utdanningsnett 3](#_Toc515542367)

[Kursrefusjoner - arrangert av fondets organisasjoner, Opplæringssentret for visuell kommunikasjon, DeFacto, Grafisk Kompetansesenter Trondheim 4](#_Toc515542368)

[Godkjenning av andre kurs – Refusjonssats – Søknadskrav 4](#_Toc515542369)

[Innsending av søknad 4](#_Toc515542370)

[Tilsagn om refusjon - Anmodning om utbetaling 4](#_Toc515542371)

[Refusjon av lønn, reise og oppholdsutgifter i forbindelse med kursdeltakelse 4](#_Toc515542372)

[Refusjon av lønnsutgifter/stipend 4](#_Toc515542373)

[Refusjon av reiseutgifter 4](#_Toc515542374)

[Refusjon av oppholdsutgifter 5](#_Toc515542375)

[Faglig lederutvikling 5](#_Toc515542376)

[ØKONOMISKE TILSKUDD 5](#_Toc515542377)

[Tildeling av rammetilskudd til organisasjonene 5](#_Toc515542378)

[Støtte til utvikling av læremidler 5](#_Toc515542379)

[STIPENDIER OG TILSKUDD 5](#_Toc515542380)

[Lærlinger og praksiskandidater (§ 3,5) 5](#_Toc515542381)

[Utenlandsstipend – Trykk og bokbind 5](#_Toc515542382)

[Mesterbrevutdanning 6](#_Toc515542383)

[Stipend til ansatte innen fondets tariffområder 6](#_Toc515542384)

[Studiestipend 6](#_Toc515542385)

[Stipend til grafiske faglærere 6](#_Toc515542386)

[Stipend, tilleggsutdanning 6](#_Toc515542387)

[Høgskoler 6](#_Toc515542388)

[Stimuleringstilskudd 6](#_Toc515542389)

[Tilskudd til internasjonale messebesøk og studieturer. 7](#_Toc515542390)

#

# SEKRETARIATETS FULLMAKT

Alle søknader som gir støtte fra Grafisk Utdanningsfond på beløp større enn kroner 40 000.- skal styrebehandles.

# KURSREFUSJONER

## Hvem er berettiget kursrefusjon?

Ansatte i bedrifter som er omfattet av tariffavtale med bestemmelse om innbetaling av premie til Grafisk Utdanningsfond, og som det innbetales avgift for, er berettiget kursrefusjon. Refusjonsberettigede ansatte som selv finansierer yrkesrelatert opplæringstiltak oppnår samme refusjon på kursavgiften som bedrifter som koster opplæringstiltak.

Som grunnlag for kontroll av hvem som er berettiget til kursrefusjoner anvendes navnelisten som bedriftene skal sende inn til fondet sammen med oppgave over premie innbetaling.

Rett til kursrefusjon forutsetter at det for kursdeltakeren er innbetalt avgift til fondet i to kvartal. Dersom kursdeltakeren har kortere ansettelsestid i bedriften enn to kvartal, men kan dokumentere innbetaling til fondet fra annen bedrift frem til ansettelsestidspunktet i bedriften, er kursdeltakeren berettiget kursrefusjon. Dette gjelder også dersom vedkommende er blitt uforskyldt arbeidsledig i tidligere bedrift i inntil et år før ansettelse i den bedriften vedkommende er når det søkes om kursrefusjon.

For å få rett til kursrefusjon må bedriften være à jour med innbetaling til fondet.Unnlater bedriften å sende inn navneliste vil dette føre til tap av rett til kursrefusjon.

### Arbeidsledige - kurs i utdanningsnettverket

Ansatte som har innbetalt avgift til Grafisk Utdanningsfond og som er blitt uforskyldt arbeidsledig og mottar dagpenger fra det offentlige, oppnår kurspris med refusjon fra Grafisk Utdanningsfond i inntil 12 måneder etter at arbeidsforholdet har opphørt.

### Bedriftsinterne kurs

For bedriftsinterne kurs gis normalt samme refusjonssats som for åpne kurs.

*Støtte til intern opplæring med egne interne lærekrefter gis ikke støtte.*

## For hvilke kurs gis det refusjon?

###

### Kurs i Norge

Kursrefusjoner gis som hovedregel bare for kurs som arrangeres i Norge. Unntaksvis kan det gis refusjoner for kurs arrangert i andre land.

###  Leverandørkurs

Det gis bare unntaksvis refusjon for leverandørkurs. Det gis bare unntaksvis refusjon for leverendøropplæring i forbindelse med installasjon av utstyr

|  |
| --- |
| Saksbehandling: Sekretariatet har fullmakt til å godkjenne unntak fra hovedregelen.  |

##

## Kursrefusjoner - arrangert av bransjens eget utdanningsnett

Institutt for grafiske medier (IGM) gis et årlig refusjonstilskudd. Styret fastsetter den årlige tildelingen. Tildelt kursrefusjon og årlig refusjonsramme skal i sin helhet anvendes til å redusere kursavgiften til kursdeltakere som det innbetales avgift for til fondet. Differensiert kursavgift skal synliggjøres i kursarrangørenes kurskataloger. Det årlige refusjonstilskuddet skal gjenspeiles i prisfastsettelsen på instituttets kurs, og utgjøre en vesentlig reduksjon i forhold til prisfastsettelse uten refusjon.

Refusjonssatsen skal være minimum 25% og kan maksimalt være 50%.

Refusjonsbeløp som er tildelt, men ikke brukt rapporteres inn ved årsskiftet og kommer til fratrekk ved utbetalingen av refusjonsmidler for annet halvår i påfølgende kalenderår.

Det skal avgis halvårlige rapporter til fondet om anvendelse av tildelt refusjonstilskudd med navn og firma på de kursdeltakerne som har fått redusert kursavgift fordelt på siviltrykkerier og avisbedrifter.

Refusjonstilskuddet utbetales med 50 % primo januar og 50 % primo juli.

Inntil 10% av tildelt beløp kan benyttes til administrasjon.

## Kursrefusjoner - arrangert av fondets organisasjoner, Opplæringssentret for visuell kommunikasjon, DeFacto, Grafisk Kompetansesenter Trondheim

##

Det avsettes en årlig budsjettramme for refusjonstilskudd til fondets organisasjoner; Opplæringssentret for visuell kommunikasjon, DeFacto og Grafisk Kompetansesenter Trondheim. Rammen gis av styret for hvert år. De enkelte kursarrangører sender faktura til fondet for utbetaling av refusjon.

## Godkjenning av andre kurs – Refusjonssats – Søknadskrav

For andre kurs som godkjennes som refusjonsberettiget, gis kursdeltakere en prosentvis refusjon av kursavgiften etter søknad.

Refusjonssats 50 %

### Innsending av søknad

Søknad om refusjon for kurs som ikke er forhåndsgodkjent som refusjonsberettiget må foreligge før kursets begynnelse. Innkommende søknader vil bli behandlet under hensyntagen til oppfyllelse av fondets formål, gjeldende retningslinjer og økonomi i fondet.

### Tilsagn om refusjon - Anmodning om utbetaling

Etter mottatt søknad gir Grafisk Utdanningsfond tilsagn om refusjon med meddelelse om forutsetninger for utbetaling av refusjonen. Anmodning om utbetaling av tilsagn om kursrefusjon må være Grafisk Utdanningsfonds sekretariat i hende senest 3 måneder etter kursets slutt.

I tilfeller hvor sekretariatet er usikre på om et kurs bør godkjennes, skal spørsmålet behandles av fondsstyret.

## Refusjon av lønn, reise og oppholdsutgifter i forbindelse med kursdeltakelse

### Refusjon av lønnsutgifter/stipend

Det forutsettes at kursdeltakeren har et sammenhengende fravær i produksjon på minimum 2 dager for å få refundert lønnsutgifter/stipend i forbindelse med kursdeltakelse. Refusjon av lønnsutgifter/stipend gis med et fast beløp pr. person pr. dag.

Refusjonssats/stipend kr. 750,- pr. person pr. dag.

###  Refusjon av reiseutgifter

Reiseutgifter til kurs ved kursets begynnelse og fra kurset ved kursets avslutning refunderes med en prosentvis andel av dokumentert beløp. For kurs som er arrangert med flere samlinger gis refusjon for reise til første samling og fra siste samling. Refusjonen begrenses til et fastsatt beløp pr. kursdeltaker. Ved bruk av egen bil gis refusjon etter billigste reisemåte med offentlig kommunikasjonsmiddel.

Refusjonssats 50%, begrenset til kr. 2.500,- pr. deltaker

### Refusjon av oppholdsutgifter

Refusjon av oppholdsutgifter gis med et fast beløp pr. døgn for kursdeltakere som må bo borte under kurstiden.

Refusjonssats kr. 750,- pr. døgn

## Faglig lederutvikling

For faglig lederutvikling gis det anledning til å søke om refusjon for bedriftens ledelse på samme nivå som for ansatte. Tiltak som skal kunne gis slik refusjon skal være godkjent av styret i Grafisk Utdanningsfond og deltakerne skal godkjennes av sekretariatet.

# ØKONOMISKE TILSKUDD

## Tildeling av rammetilskudd til organisasjonene

Inntil 25 % av de beløp som årlig innbetales i premie kan, som en rammebevilgning, anvendes til hver av tariffpartene. Styret fastsetter den årlige tildelingen. Rammebevilgingen skal anvendes i henhold til fondets formålsbestemmelse. Mindre forbruk i perioden trekkes fra i påfølgende års tildeling av rammebevilgning. 12 % av tildelt beløp kan anvendes til dekning av organisasjonenes administrative arbeid, uavhengig av hvor stor del av den årlige rammebevilgingen som er anvendt. Påbegynte aktiviteter i tildelingsperioden kostnadsføres i sin helhet innenfor denne perioden.

Organisasjonene skal utarbeide en kortfattet beretning for bruken av midlene og levere revidert regnskap til styret i Grafisk Utdanningsfond.

Rammebevilgingen utbetales med 50 % primo januar og 50 % primo juli.

## Støtte til utvikling av læremidler

Fondsstyret behandler eventuell støtte til utvikling av læremidler etter særskilt søknad.

#

# STIPENDIER OG TILSKUDD

## Lærlinger og praksiskandidater (§ 3,5)

Det gis normalt ikke støtte til lærlinger i ordinært opplæringsløp.

Støtte til lærlinger og praksiskandidater kan gis etter en individuell vurdering av den enkelte søknad.

## Utenlandsstipend – Trykk og bokbind

Etter særlig søknad gis et stipend på kr 3 000 for deltagelse på kurs ved utenlandsk kurssted. Stipendantallet er begrenset til 30 stipender per år.

## Mesterbrevutdanning

Kandidater som fullfører mesterbrev utdanning og som det innbetales avgift til fondet for i hele den perioden utdanningen varer, gis et økonomisk tilskudd på kr. 3 000.

##  Stipend til ansatte innen fondets tariffområder

### Studiestipend

Det kan gis stipend til ansatte innen fondets virkeområde for høyskoleutdanning knyttet til kunnskapsområdene grafisk-, elektronisk medieproduksjon og design, informatikk/IKT, merkantile studier rettet mot grafisk virksomhet, og andre kunnskapsområder som anses relevante i forhold til gjeldende tariffbestemmelser og organisasjonenes virkeområder. I alminnelighet forutsettes studier over minst ett semester for å kunne søke stipend. Stipend gis ikke til høyskoleutdanning som det ytes kursrefusjon til.

Stipendiesatser: Kr. 2 500,- pr. semester, eller kr. 5 000 pr. studieår

|  |
| --- |
| Saksbehandling: Sekretariatet har fullmakt til å gi studiestipend dersom de anser studiet å være faglig relevant. |

##

## Stipend til grafiske faglærere

### Stipend, tilleggsutdanning

Det kan gis stipend til deltakelse i relevant faglig internasjonalt samarbeid, til nødvendig tilleggsutdanning for å få fast lærerstilling og til etterutdanning f.eks. i form av hospitering i grafisk bedrift e.l.

Grafiske faglærere ved videregående skolersom bransjen samarbeider med og som tar faglig etterutdanning refunderes med 50 %. Refusjon er begrenset oppad til kr. 10.000,-

|  |
| --- |
| Saksbehandling: Sekretariatet har fullmakt til å gi stipend dersom de anser etterutdanningen å være faglig relevant og økonomisk forsvarlig ut fra fondets kapital. I tilfeller hvor sekretariatet er usikre på om stipend kan gis av økonomiske hensyn, skal spørsmålet behandles av fondsstyret. |

## Høgskoler

### Stimuleringstilskudd

Det kan gis stimuleringstilskudd til grafiske udanninger ved høgskolene i Buskerud og Gjøvik.

For å gi alle søkere like muligheter har GU vedtatt at det skal settes en frist for søknader hvert kalenderår.

Fristen er satt til 1. mars.

Tilskuddsramme per kalenderår kr. 10.000,-

|  |
| --- |
| Saksbehandling: Sekretariatet har fullmakt til utbetaling av tilskudd innenfor tilskuddsrammen.  |

## Tilskudd til internasjonale messebesøk og studieturer.

Når det utvikles faglige program og/eller kompetansegivende fellestiltak i tilknytning til messer og studiereiser for å oppdatere seg i ny teknologi og nye kompetansebehov, kan det søkes om tilskudd fra Grafisk Utdanningsfond for deltakere som har refusjonsrett i fondet. Søknad med program for tiltaket må sendes fondet før aktiviteten gjennomføres.

Som hovedregel gis det tilskudd til fellestiltak i tilknytning til Drupa, IFRA og IPEX messene.

Tilskuddsats kr. 2000,- pr deltaker.

Det kan innvilges inntil 20 tilskudd per kalenderår

- : -